**«Табиғат әлеміне саяхат»** жаратылыстану-дүниетануапталығының ашылуы

Оқушылар ортаға шығады да, жүректің бейнесінде орналасады

Күн шуағы, Көк Аспан, Құстар, Ағып жатқан су, Ағаштар жайқалып, Шыңында қары бар таулар, жайқалған дала суреттері баяу көрсетіліп тұрады) баяу музыка ойнайды.

Армысың, алтын күн! (күнге қарап бас иеді )

Көгілдір көк аспан! (аспанға қолдарын жаяды)

Бармысың құстарым! (құстарға қол бұлғайды)

Қанатты достарым! (құсша қанат қағады)

Суларым таза ма? (оң қолын оң жаққа созады)

Талдарым аман ба? (сол қолын сол жаққа созады)

Бас ием тауларға (бастарын иеді)

Жамылған қарларға (қолдарын жоғары созады)

Жайқалған даланы (қолдарын жан-жаққа созады)

Табиғат ананы (алақандарын жоғары қаратып қолдарын алдына созады)

Көруге сағынып (қолдарын жүрек тұсына қояды)

Келген біз балаңыз. (бастарын иеді)

1-Жүргізуші:

Мінеки залда тыныштық,

Естілмейді дыбыс түк

Мұны бізде қоштаймыз,

Кешіккендерді тоспаймыз.

Жаратылыстану-дүниетану пәндері,

Апталығын бастаймыз!

Құрметті ұстаздар, оқушылар! «Табиғат әлеміне саяхат» жаратылыстану-дүниетануатты апталыққа қош келдіңіздер!

**Апталықтың мақсаты:**

-Оқушыларға қазіргі таңдағы ғылымның дамуы және ғылымның өмірмен байланысы туралы мағлұмат бере отырып оқушылардың пәнге деген қызығушылығын арттыру;

- Оқушылардың шығармашылық қабілеттерін дамыту,ғылыми дүниетанымын қалыптастыру;

-Өз Отанының табиғатын қорғай білуге бағыт беру, табиғатты қорғау шараларына белсенді араласу дағыдаларын қалыптастыру және салауатты өмір салтына тәрбиелеу.

1-жүргізуші:

Армысыздар,ағайын!

Ағайын тілін табайын!

Бармысыздар,бауырлар,

Өкпе жоқ,бізде бауыр бар.

Есенбісіз, ұстаздар,

Шаршамайтын қыс-жаздар.

Апталықты ашайық,

Көңілді кеш жасайық.

Бүгін жаратылыстану-дүниетану апталығында барлық ғылымдардың ішіндегі ең-ең қызық болып табылатын пән.

Табиғаттың бауырысың, досысың

Аянбауда керек шығар дос үшін.

Екеуіннің араңдағы байланыс

Өмір бақи үзілмесің, қосылсын!

Ортаға оқушыларымызды өлең шумақтарымен шақырайық. Қарсы алыңыздар.

Қазіргі таңда бәріміз үшін мынадай ақиқаттың маңызы ерекше, адам баласының қоғамдық дамуы үздіксіз өсіп, өрістеп отыратын күрделі құбылыс. Барлығымыз бірлесе және жемісті еңбегімізбен шығармашылық ізденісіміз арқылы ғана жаңаша жақсару жолына шыға аларымыз хақ. «XXI - ғасыр ғылыми ізденістер мен ақпараттар ғасыры». Сондықтан да жас ұрпаққа , жас буынға жаңаша білім беру ісі ғылыммен тығыз байланысты болып, жаңа дәуір жаңашылдықпен суарылып отыруы тиіс.

**Сөзжұмбақ шешу**

Болашақ болмыс – барлығы келер ұрпақта

Халықтың нұрын соларға берсек бұл шақта

Жетер ек шіркін ХХІ-ге де ұялмай

Елжіреп бүгін, сәл жүдеп бүгін тұрсақ та

Амандық берсін Аналық ұлы құрсаққа

Ұлағаттың түп-тамыры өзің ұшқан ұяда

Өскен ұяң жетелейді асқар биік қияға

Өз ұясын қорғамаса әрбір құс

Басқа ұяға бауыр басып сияма?

Ойлау керек елдің жайын, ел жайын

Пәк табиғат тозып жатыр жыл сайын

Өзімізді асыраушы табиғаттай – Ананы

Азаматтық арың менен аялауға тұр дайын.

3-сынып оқушыларының орындауында «Отан» әнін қабыл алыңыздар.

Желтоқсан айының 9 мен 13 аралығында болатын «Табиғат әлеміне саяхат» жаратылыстану-дүниетану бастауыш әдістемелік бірлестігінің апталығына белсене ат салысуларыңызды сұраймыз.

Апталықтың ашылуына зейін қойып тамашалағандарыңызға көп-көп рахмет.